CELEX: 32020D1996
Language: lv
Date: 2020-12-04 00:00:00
Title: Komisijas Īstenošanas lēmums (ES) 2020/1996 (2020. gada 4. decembris), ar ko groza pielikumu Īstenošanas lēmumam (ES) 2020/1742 par konkrētiem aizsardzības pasākumiem saistībā ar augsti patogēnisko H5N8 apakštipa putnu gripu Apvienotajā Karalistē (izziņots ar dokumenta numuru C(2020) 8763) (Autentisks ir tikai teksts angļu valodā) (Dokuments attiecas uz EEZ)

7.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 410/100
               
            
         KOMISIJAS ĪSTENOŠANAS LĒMUMS (ES) 2020/1996
         (2020. gada 4. decembris),
         ar ko groza pielikumu Īstenošanas lēmumam (ES) 2020/1742 par konkrētiem aizsardzības pasākumiem saistībā ar augsti patogēnisko H5N8 apakštipa putnu gripu Apvienotajā Karalistē
         
            
               (izziņots ar dokumenta numuru C(2020) 8763)
            
         
         (Autentisks ir tikai teksts angļu valodā)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Direktīvu 89/662/EEK (1989. gada 11. decembris) par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu saistībā ar 131. pantu Līgumā par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (“Izstāšanās līgums”),
         ņemot vērā Padomes Direktīvu 90/425/EEK (1990. gada 26. jūnijs) par veterinārajām pārbaudēm, kas piemērojamas Savienībā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu saistībā ar Izstāšanās līguma 131. pantu,
         tā kā:
         
                     (1)
                  
                  
                     Komisijas Īstenošanas lēmums (ES) 2020/1742 (3) tika pieņemts pēc tam, kad augsti patogēniskās H5N8 apakštipa putnu gripas uzliesmojumi tika konstatēti saimniecībās, kurās tur mājputnus vai citus nebrīvē turētus putnus, Apvienotajā Karalistē un kad šīs dalībvalsts kompetentā iestāde saskaņā ar Padomes Direktīvu 2005/94/EK (4) bija izveidojusi aizsardzības zonu un uzraudzības zonu.
                  
               
                     (2)
                  
                  
                     Īstenošanas lēmumā (ES) 2020/1742 noteikts, ka aizsardzības un uzraudzības zonās, ko saskaņā ar Direktīvu 2005/94/EK ir izveidojusi Apvienotā Karaliste, ir jāiekļauj vismaz tie apgabali, kuri kā aizsardzības zona un uzraudzības zona norādīti minētā īstenošanas lēmuma pielikumā.
                  
               
                     (3)
                  
                  
                     Kopš Īstenošanas lēmuma (ES) 2020/1742 pieņemšanas dienas Apvienotā Karaliste ir paziņojusi Komisijai par jauniem augsti patogēniskās H5N8 apakštipa putnu gripas uzliesmojumiem saimniecībās, kurās tur mājputnus vai citus nebrīvē turētus putnus, Lesteršīras un Nortjorkšīras grāfistē un ir veikusi vajadzīgos pasākumus saskaņā ar Direktīvu 2005/94/EK, tostarp ir izveidojusi aizsardzības zonu un uzraudzības zonu ap šo jauno uzliesmojumu vietām.
                  
               
                     (4)
                  
                  
                     Komisija sadarbībā ar Apvienoto Karalisti ir izskatījusi minētos pasākumus un atzīst, ka aizsardzības zonas un uzraudzības zonas robežas, ko noteikusi minētās dalībvalsts kompetentā iestāde, atrodas pietiekami tālu no saimniecībām, kurās bija apstiprināti augsti patogēniskās H5N8 apakštipa putnu gripas uzliesmojumi.
                  
               
                     (5)
                  
                  
                     Lai novērstu nevajadzīgus tirdzniecības traucējumus Savienībā un nepieļautu, ka trešās valstis liek nepamatotus tirdzniecības šķēršļus, sadarbībā ar Apvienoto Karalisti ir nepieciešams īsā laika posmā Savienības līmenī aprakstīt jaunas aizsardzības zonas un uzraudzības zonas, kas noteiktas šajā dalībvalstī saskaņā ar Direktīvu 2005/94/EK. Tāpēc aizsardzības zona un uzraudzības zona, kuras attiecībā uz Apvienoto Karalisti norādītas Īstenošanas lēmuma (ES) 2020/1742 pielikumā, būtu jāgroza.
                  
               
                     (6)
                  
                  
                     Līdz ar to Īstenošanas lēmuma (ES) 2020/1742 pielikums būtu jāgroza, lai atjauninātu reģionalizāciju Savienības līmenī un ņemtu vērā Apvienotās Karalistes saskaņā ar Direktīvu 2005/94/EK izveidotās jaunās aizsardzības zonas un uzraudzības zonas, kā arī noteiktu tajās piemērojamo ierobežojumu ilgumu.
                  
               
                     (7)
                  
                  
                     Tāpēc Īstenošanas lēmums (ES) 2020/1742 būtu attiecīgi jāgroza.
                  
               
                     (8)
                  
                  
                     Ņemot vērā vajadzību Savienībā steidzami pārvarēt epidemioloģisko situāciju, ko izraisījusi augsti patogēniskās H5N8 apakštipa putnu gripas izplatīšanās, ir svarīgi, lai grozījumi, kas ar šo lēmumu izdarīti Īstenošanas lēmuma (ES) 2020/1742 pielikumā, stātos spēkā pēc iespējas drīzāk.
                  
               
                     (9)
                  
                  
                     Šajā lēmumā paredzētie pasākumi atbilst Augu, dzīvnieku, pārtikas aprites un dzīvnieku barības pastāvīgās komitejas atzinumam,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma (ES) 2020/1742 pielikumu aizstāj ar šā lēmuma pielikuma tekstu.
         
         
            2. pants
            Šis lēmums ir adresēts Lielbritānijas un Ziemeļīrijas Apvienotajai Karalistei.
         
         
            Briselē, 2020. gada 4. decembrī
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 395, 30.12.1989., 13. lpp.
         
         
            (2)  OV L 224, 18.8.1990., 29. lpp.
         
         
            (3)  Komisijas Īstenošanas lēmums (ES) 2020/1742 (2020. gada 20. novembris) par konkrētiem aizsardzības pasākumiem saistībā ar augsti patogēnisko H5N8 apakštipa putnu gripu Apvienotajā Karalistē (OV L 392, 23.11.2020., 60. lpp.).
         
            (4)  Padomes Direktīva 2005/94/EK (2005. gada 20. decembris), ar ko paredz Kopienas pasākumus putnu gripas kontrolei un atceļ Direktīvu 92/40/EEK (OV L 10, 14.1.2006., 16. lpp.).
      
      
         
            PIELIKUMS
            
               
                  
                     “PIELIKUMS
                     A DAĻA
                     Lēmuma 1. pantā minētā aizsardzības zona:
                     
                        Apvienotā Karaliste
                     
                     
                                 Aptvertais apgabals
                              
                              
                                 Datums, līdz kuram pasākums piemērojams saskaņā ar Direktīvas 2005/94/EK 29. panta 1. punktu
                              
                           
                                 Those parts of Cheshire County (ADNS code 00140) contained within a circle of a radius of three kilometres, centred on WGS84 dec. coordinates N53.25 and W2.81
                              
                              
                                 27.11.2020.
                              
                           
                                 Those parts of Herefordshire County (ADNS code 00051) contained within a circle of a radius of three kilometres, centred on WGS84 dec. coordinates N52.17 and W2.81
                              
                              
                                 8.12.2020.
                              
                           
                                 Those parts of Leicestershire County (ADNS code 00152) contained within a circle of a radius of three kilometres, centred on WGS84 dec. coordinates N52.78 and W0.86
                              
                              
                                 16.12.2020.
                              
                           
                                 Those parts of North Yorkshire County (ADNS code 00176) contained within a circle of a radius of three kilometres, centred on WGS84 dec. coordinates N54.30 and W1.47
                              
                              
                                 23.12.2020.
                              
                           B DAĻA
                     Lēmuma 1. pantā minētā uzraudzības zona:
                     
                        Apvienotā Karaliste
                     
                     
                                 Aptvertais apgabals
                              
                              
                                 Datums, līdz kuram pasākums piemērojams saskaņā ar Direktīvas 2005/94/EK 31. pantu
                              
                           
                                 Those parts of Cheshire County (ADNS code 00140) extending beyond the area described in the protection zone and within the circle of a radius of ten kilometres, centred on WGS84 dec. coordinates N53.25 and W2.81
                              
                              
                                 6.12.2020.
                              
                           
                                 Those parts of Cheshire County (ADNS code 00140) contained within a circle of a radius of three kilometres, centred on WGS84 dec. coordinates N53.25 and W2.81
                              
                              
                                 28.11.2020.–6.12.2020.
                              
                           
                                 Those parts of Herefordshire County (ADNS code 00051) extending beyond the area described in the protection zone and within the circle of a radius of ten kilometres, centred on WGS84 dec. coordinates N52.17 and W2.81
                              
                              
                                 17.12.2020.
                              
                           
                                 Those parts of Herefordshire County (ADNS code 00051) contained within a circle of a radius of three kilometres, centred on WGS84 dec. coordinates N52.17 and W2.81
                              
                              
                                 9.12.2020.–17.12.2020.
                              
                           
                                 Those parts of Leicestershire County (ADNS code 00152) extending beyond the area described in the protection zone and within the circle of a radius of ten kilometres, centred on WGS84 dec. coordinates N52.78 and W0.86
                              
                              
                                 25.12.2020.
                              
                           
                                 Those parts of Leicestershire County (ADNS code 00152) contained within a circle of a radius of three kilometres, centred on WGS84 dec. coordinates N52.78 and W0.86
                              
                              
                                 17.12.2020.–25.12.2020.
                              
                           
                                 Those parts of North Yorkshire County (ADNS code 00176) extending beyond the area described in the protection zone and within the circle of a radius of ten kilometres, centred on WGS84 dec. coordinates N54.30 and W1.47
                              
                              
                                 31.12.2020.
                              
                           
                                 Those parts of North Yorkshire County (ADNS code 00176) contained within a circle of a radius of three kilometres, centred on WGS84 dec. coordinates N54.30 and W1.47
                              
                              
                                 24.12.2020.–31.12.2020.
                              
                           
               ”